
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Stienes ielā 1A, Rīgā, nodošanu Rīgas valstspilsētas pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa un 43.pants.
Pašvaldību likuma 4.panta pirmās daļas 2.punkts.
Rīgas domes 2023.gada 17.maija lēmums Nr. RD-23-2521-lē (prot. Nr. 89, 30. §) “Par lūgumu nodot bez atlīdzības Rīgas valstspilsētas pašvaldības īpašumā Latvijas valstij piederošo nekustamo īpašumu Stienes ielā 1A, Rīgā (kadastra Nr. 01000882010)”.
1.2. Mērķis
Mērķa apraksts
Projekts sagatavots, lai atbilstoši Atsavināšanas likuma regulējumam saņemtu Ministru kabineta atļauju Finanšu ministrijai nodot bez atlīdzības Rīgas valstspilsētas pašvaldības īpašumā valsts nekustamo īpašumu Stienes ielā 1A, Rīgā, Pašvaldību likuma 4.panta pirmās daļas 2.punktā noteiktās pašvaldības autonomās funkcijas izpildei.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamais īpašums (nekustamā īpašuma kadastra Nr. 0100 088 2010) – zemes vienība (zemes vienības kadastra apzīmējums 0100 088 2010) un būve (būves kadastra apzīmējums 0100 088 2010 002) – Stienes ielā 1A, Rīgā, ierakstīts Rīgas pilsētas zemesgrāmatas nodalījumā Nr.100000627273 uz valsts vārda Finanšu ministrijas personā, lēmuma datums: 22.06.2022. (īpašuma tiesība nostiprināta uz zemi), 06.07.2022. (pievienota būve).
Ar Finanšu ministrijas un valsts akciju sabiedrības “Valsts nekustamie īpašumi”(turpmāk – VNĪ) 2020.gada 18.martā noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu, tostarp, nekustamā īpašuma Stienes ielā 1A, Rīgā, pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ievērojot to, ka nekustamais īpašums Stienes ielā 1A, Rīgā, nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu un optimālākais nekustamā īpašuma izmantošanas veids ir tā virzīšana atsavināšanai, tika sagatavots Ministru kabineta rīkojuma projekts “Par valsts nekustamo īpašumu pārdošanu” un 2022.gada 29.novembrī izsludināts Vienotajā tiesību aktu projektu izstrādes un saskaņošanas portālā, attiecīgi, 2023. gada 18.janvārī pieņemts Ministru kabinets rīkojums Nr.17 “Par valsts nekustamo īpašumu pārdošanu” (prot. Nr. 3 22. §), kas paredz saskaņā ar Atsavināšanas likuma 4. panta pirmo un otro daļu un 5. panta pirmo daļu atļaut VNĪ pārdot izsolē divus valsts nekustamos īpašumus, tostarp, nekustamo īpašumu Stienes ielā 1A, Rīgā.
Rīgas domes Īpašumu departaments ar 2023.gada 31.marta vēstuli Nr. DI-23-553-nd “Par nekustamo īpašumu Stienes ielā 1A, Rīgā (kadastra Nr. 0100 088 2010)” (turpmāk – vēstule) informējis VNĪ, ka ir izvērtējis nekustamā īpašuma Stienes ielā 1A, Rīgā, nepieciešamību pašvaldības autonomo funkciju realizēšanai, un konstatējis, ka, ievērojot to, ka minētais nekustamais īpašums robežojas ar Rīgas valstspilsētas pašvaldībai piederošo nekustamo īpašumu Stienes ielā 1B, Rīgā (nekustamā īpašuma kadastra Nr. 0100 088 0132), izmantojot abus šos nekustamos īpašumus, būtu iespējams izveidot labiekārtojumu Čiekurkalna iedzīvotāju rekreācijai, orientējoties uz jauniešu vajadzībām brīvā laika pavadīšanai nepieciešamās rekreācijas zonas izveidi. Atbilstoši pašvaldības vēstulē norādītajam, nekustamais īpašums Stienes ielā 1A, Rīgā, atbilstoši Rīgas teritorijas plānojumam un Valsts un pašvaldību funkciju nodrošināšanai nepieciešamo teritoriju tematiskajam plānojumam var būt izmantojams pašvaldību funkciju īstenošanai.
Ievērojot minēto, Rīgas domes Īpašuma departaments vēstulē lūdzis VNĪ apturēt nekustamā īpašuma Stienes ielā 1A, Rīgā, izsoles organizēšanu un izskatīt iespēju nodot minēto nekustamo īpašumu Rīgas valstspilsētas pašvaldības īpašumā bez atlīdzības Pašvaldību likuma 4. panta pirmās daļas 2. punktā noteiktās pašvaldības autonomās funkcijas, vienlaikus informējot, ka tiek gatavots un virzīts izskatīšanai Rīgas domes lēmuma projekts par lūgumu valstij nodot bez atlīdzības Rīgas valstspilsētas pašvaldības īpašumā nekustamo īpašumu Stienes ielā 1A, Rīgā.

Ņemot vērā Rīgas ilgtspējīgas attīstības stratēģijas līdz 2030. gadam galvenos mērķus un uzdevumus – veicināt kvalitatīvas dzīves vides veidošanu un publiskās ārtelpas sakārtošanu apkaimēs, lai mazinātu publiskās ārtelpas un apstādījumu teritoriju deficītu Čiekurkalna apkaimē, Rīgas dome 2023.gada 17.maijā pieņēmusi lēmumu Nr. RD-23-2521-lē (prot. Nr. 89, 30. §) “Par lūgumu nodot bez atlīdzības Rīgas valstspilsētas pašvaldības īpašumā Latvijas valstij piederošo nekustamo īpašumu Stienes ielā 1A, Rīgā (kadastra Nr. 01000882010)” (turpmāk – Rīgas domes lēmums), ar kuru nolemts ierosināt nodot bez atlīdzības Rīgas valstspilsētas pašvaldībai Latvijas valstij Finanšu ministrijas personā piederošo nekustamo īpašumu (nekustamā īpašuma kadastra Nr.0100 088 2010)  - zemes vienību (zemes vienības kadastra apzīmējums 0100 088 2010) un būvi (būves kadastra apzīmējums 0100 088 2010 002) - Stienes ielā 1A, Rīgā, Pašvaldību likuma 4.panta pirmās daļas 2.punktu noteiktās pašvaldības autonomās funkcijas īstenošanai. Saskaņā ar Rīgas domes lēmuma 7. punktu, pēc nekustamā īpašuma Stienes ielā 1A, Rīgā, pārņemšanas īpašumā, Rīgas valstspilsētas pašvaldība to izmantos labiekārtošanai, tajā skaitā skvēra un atpūtas zonas jauniešiem ierīkošanai.
Atbilstoši Pašvaldību likuma 4.panta pirmās daļas 2.punktā noteiktajam, pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu.

Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem:
- zemes vienības (zemes vienības kadastra apzīmējums 0100 088 2010) kopējā platība ir 0,0858 ha, zemes vienības lietošanas mērķis: 1001 – Rūpnieciskās ražošanas uzņēmumu apbūve, 0,0858 ha platībā, zemes vienības platības sadalījums pa lietošanas veidiem: Zemes zem ēkām platība – 0,0858ha;
- būves (būves kadastra apzīmējums 0100 088 2010 002) kopējā platība - 13,8 m2, būves apbūves laukums – 18,5 m2, būves galvenais lietošanas veids: 1252 - Noliktavas, rezervuāri, bunkuri un silosi;
- nekustamā īpašuma kadastrālā vērtība 2023.gada 1.janvārī: 8762 euro (tai skaitā – zemes vienības kadastrālā vērtība: 8055 euro, būves kadastrālā vērtība:707 euro.
Atbilstoši NĪVKIS datiem nekustamajam īpašumam noteikti šādi apgrūtinājumi:
- ekspluatācijas aizsargjoslas teritorija gar ielu vai ceļu - sarkanā līnija, platība 0,0012 ha;
- ekspluatācijas aizsargjoslas teritorija gar pašteces kanalizācijas vadu – 0,0186 ha;
- būvniecības ierobežojumu teritorija, kas noteikta teritorijas attīstības plānošanas dokumentā – 0,0858 ha.
Nekustamais īpašums nav iznomāts.
Pašvaldībai kā nekustamā īpašuma ieguvējai, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.
Atbilstoši Rīgas domes 15.12.2021. saistošajiem noteikumi Nr. 103 “Rīgas teritorijas izmantošanas un apbūves saistošie noteikumi” zemes vienība (zemes vienības kadastra apzīmējums 0100 088 2010) – Stienes ielā 1A, Rīgā, atrodas Mazstāvu dzīvojamās apbūves teritorija (DzM3).
Teritorijas galvenie izmantošanas veidi:
Savrupmāju apbūve (11001);
Rindu māju apbūve (11005);
Daudzdzīvokļu māju apbūve (11006).
Teritorijai noteikti vairāki papildizmantošanas veidi, tostarp:
 Labiekārtota ārtelpa (24001): labiekārtota ārtelpa, izņemot kapsētas un dzīvnieku kapsētas;
Ārtelpa bez labiekārtojuma (24002).
Problēmas un risinājumi
Problēmas apraksts
Informāciju skatīt  sadaļā “Pašreizējā situācija”.
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ņemot vērā, ka Pašvaldību likuma 4.panta pirmās daļas 2.punktā  noteiktās  pašvaldības autonomās funkcijas īstenošanai valsts nekustamais īpašums Stienes ielā 1A, Rīgā, ir nepieciešams Rīgas valstspilsētas pašvaldībai, kā arī to, ka minētā nekustamā īpašuma izsole vēl netika rīkota, ar VNĪ Īpašumu izvērtēšanas komisijas lēmumu nolemts atbalstīt nekustamā īpašuma Stienes ielā 1A, Rīgā, nodošanu bez atlīdzības Rīgas valstspilsētas pašvaldības īpašumā pašvaldības autonomās funkcijas īstenošanai.
Atbilstoši Atsavināšanas likuma 43.panta ietvertajam regulējumam šā likuma 42. pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
Ievērojot iepriekš minēto, ir sagatavoti divi Ministru kabineta rīkojuma projekti, kas virzāmi izskatīšanai un lēmuma pieņemšanai Ministru kabinetā vienlaikus:
- Ministru kabineta rīkojuma projekts “Grozījumi Ministru kabineta 2023.gada 18.janvāra rīkojumā Nr.17 “Par valsts nekustamo īpašumu pārdošanu””, paredzot svītrot rīkojuma 1.1. apakšpunktu, kurā ietverts nekustamais īpašums Stienes ielā 1A, Rīgā, un veikt attiecīgus tehniskus precizējumus citos rīkojuma punktos;
- Ministru kabineta rīkojuma projekts “Par valsts nekustamā īpašuma Stienes ielā 1A, Rīgā, nodošanu Rīgas valstspilsētas pašvaldības īpašumā”, kas paredz saskaņā ar  Atsavināšanas likuma 42.panta pirmo daļu un 43.pantu atļaut Finanšu ministrijai nodot bez atlīdzības Rīgas valstspilsētas pašvaldības īpašumā valsts nekustamo īpašumu Stienes ielā 1A, Rīgā, lai saskaņā ar Pašvaldību likuma  4.panta pirmo daļu to izmantotu pašvaldības autonomo funkciju īstenošanai.
Saskaņā ar Atsavināšanas likuma 42.panta pirmo daļu,  ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Ievērojot Rīgas domes lēmumā norādīto informāciju par nekustamā īpašuma Stienes ielā 1A, Rīgā, turpmāko izmantošanu pēc nekustamā īpašuma pārņemšanas, Rīgas valstspilsētas pašvaldība nekustamo īpašumu varēs izmantot Pašvaldību likuma 4. panta pirmās daļas 2.punktā minētās pašvaldības autonomo funkciju īstenošanai, teritorijas labiekārtošanai, tajā skaitā skvēra un atpūtas zonas jauniešiem ierīkošanai. Nekustamais īpašums un tajā radītā infrastruktūra būs publiski lietojama, proti, to varēs izmantot ikviena iedzīvotāja vajadzībām un tas būs publiski pieejams bez maksas, tādējādi rīkojuma projekts neparedz komercdarbības atbalsta sniegšanu  Rīgas valstspilsētas pašvaldībai.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Rīgas valstspilsētas pašvaldības iedzīvotāji.
Juridiskās personas
Jā
Ietekmes apraksts
Rīgas valstspilsētas pašvaldība.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar nekustamā īpašuma Stienes ielā 1A, Rīgā, reģistrēšanu zemesgrāmatā uz Rīgas valstspilsētas pašvaldības vārda, kā arī izdevumus, kas saistīti ar nekustamā īpašuma uzturēšanu un labiekārtošanu, tajā skaitā skvēra un atpūtas zonas jauniešiem ierīkošanu, segs Rīgas valstspilsētas pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Vienlaikus ar šā rīkojuma projekta virzību Ministru kabineta lēmuma pieņemšanai tiek virzīts Ministru kabineta rīkojuma projekts “Grozījumi Ministru kabineta 2023.gada 18.janvāra rīkojumā Nr.17 “Par valsts nekustamo īpašumu pārdošanu””, paredzot svītrot no minētā Ministru kabineta rīkojuma punktu, ar kuru atļauts pārdot izsolē nekustamo īpašumu Stienes ielā 1A, Rīgā, un attiecīgi veikt citus saistītos tehniskos precizējumus.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
Projekta izstrādē iesaistītās institūcijas – Finanšu ministrija, VNĪ.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Rīgas valstspilsētas pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

